KAIŠIADORIŲ RAJONO SAVIVALDYBĖS TARYBA

SPRENDIMAS

DĖL VIETINĖS REIKŠMĖS KELIŲ KAIŠIADORIŲ RAJONE SPECIALIOJO PLANO KEITIMO PRADŽIOS IR PLANAVIMO TIKSLŲ NUSTATYMO

2020 m. liepos 2 d. Nr. V17E-171

Kaišiadorys

Vadovaudamasi Lietuvos Respublikos teritorijų planavimo įstatymo 30 straipsnio 2 dalimi, Susisiekimo komunikacijų inžinerinės infrastruktūros vystymo planų rengimo taisyklių, patvirtintų Lietuvos Respublikos susisiekimo ministro ir Lietuvos Respublikos aplinkos ministro 2006 m. lapkričio 24 d. įsakymu Nr. 3-453/D1-549 „Dėl Susisiekimo komunikacijų inžinerinės infrastruktūros vystymo planų rengimo taisyklių patvirtinimo“, 39 punktu, Kaišiadorių rajono savivaldybės taryba n u s p r e n d ž i a:

1. Pradėti rengti Vietinės reikšmės kelių Kaišiadorių rajone specialiojo plano, patvirtinto Kaišiadorių rajono savivaldybės tarybos 2015 m. gegužės 28 d. sprendimu Nr. V17-149 „Dėl Vietinės reikšmės kelių Kaišiadorių rajone specialiojo plano patvirtinimo“, keitimą.

2. Nustatyti Vietinės reikšmės kelių Kaišiadorių rajone specialiojo plano keitimo tikslus:

2.1. sudaryti sąlygas racionaliam esamų susisiekimo komunikacijų ir jų infrastuktūros naudojimui;

2.2. užtikrinti darnią susisiekimo komunikacijų infrastruktūros plėtrą rajono teritorijoje;

2.3. numatyti perpektyvinių kelių ir gatvių plėtros kryptis, įvertinant teritorijoje galiojančius kitus teritorijų planavimo dokumentus;

2.4. optimizuoti vietinės reikšmės viešųjų kelių tinklą;

2.5. užtikrinti tinkamą teritorijų, kurioms taikomos kelių apsaugos zonos naudojimo sąlygos, naudojimą.

Savivaldybės meras	Vytenis Tomkus